section_heading: Udaljenost i vidljivost
paragraph_text: Sustav 55 Cancri nalazi se relativno blizu našem Sunčevom sustavu: astrometrijski satelit Hipparcos izmjerio je paralaksu od 55 Cancri A na 81,03 lučnih sekundi što odgovara udaljenosti od 12,3 parseka odnosno 40,3 svjetlosnih godina. 55 Cancri A ima prividnu magnitudu od 5,95 što ga čini vidljivim ako se promatra kroz dvogled. Golom oku teško je vidljiv i to samo pri jako tamnom nebu. Crveni patuljak 55 Cancri B ima magnitudu 13,5 zbog čega je vidljiv samo pomoću teleskopa.